William Quaitoo

**William Agyapong Quaitoo** (du'am yʋʋm- September 11, 1966 bɛ Akim Gyadam ni) anɛ Ghana pɔlitiks nwɛ'ɛd. O anɛ Mp tis Akim Oda Constituency, Eastern Region bɛ 7th Parliament. Ba da gaŋ o ka o an Deputy Minister of Agriculture bɛ yʋma 2013 ni. O anɛ Chief executive officer tis Tree Crops Development Authority.

## O pin'ilʋg nɛ o sakur yɛla
Quaitoo du'am yʋʋm anɛ 11 September 1966 ka bɛ Akim Gyadam dinɛ bɛ Eastern Region of Ghana ni. O keŋnɛ Kalpohin Primary School bɛ Tamale la, Yoo Roman Catholic Primary School bɛ Savelugu nɛ Vitting Experimental Junior Secondary School bɛ Tamale wʋsa bɛnɛ Northern Region of Ghana. O keŋnɛ Ghana Secondary Technical School bɛ o GCE 'O' Level dinɛ bɛ Takoradi nɛ Oda Secondary School bɛ o GCE 'A' Level bɛ Akim Oda. O zamisi bɛ Galilee College dinɛ bɛ Israel ni dinɛ ka o paam Diploma in Agribusiness, Export and Marketing Management. O keŋ University of Cape Coast dinɛ ka o paam BSC (HONS) bɛ Chemistry and Diploma in Education. O lɛm mɔr MBA yi University of Ghana ni.

## O tʋʋm yɛla
Quaitoo si'iŋi o tʋʋma la nɛ yʋma 2000 la ni dinɛ ka ba da gaŋ o ka o an Market Development Manager tis OIC International. O tʋmnɛ anina ti paae yʋma 2002 ni. Ka yʋma 2002 ni la, ba da gaŋ o ka o an Programmes Manager of Enterprise Works, Ghana dinɛ ka o tʋm tʋmkana ni ti paae yʋma 2006 ni. Yʋma 2006 naarin la, ba da gaŋ o ka o an Manager of Ghana Cocoa Board ti paae yʋma 2012 ni.

## Pɔlitis
Quaitoo anɛ Mp bɛ New Patriotic Party. O anɛ Mp kʋdʋg Akim Oda Constituency. 2020 saŋa kani an NPP parliamentary primaries la Alexander Ackum da di ya ka bas o.

## 2012 vɔɔtʋg
2012 Ghana wʋsa vɔɔdʋg la ni, o da di Mp bɛ Akim Oda Constituency nɛ vɔɔtnam 18,982 dinɛ ka o mɔr 62.74% yi vɔɔdʋg la wʋsa ni bɛ NDC paati la ni ka Kwabena Nkansah Asare mɔr vɔɔtnam 6,315 ka mɛn mɔr 20.87% yi vɔɔdʋg la wʋsa ni, onɛ da zi'en  PPP, Kofi Asamoah-Siaw mɔr vɔɔtnam 782 kɛt ka o mɔr 2.58% yi vɔɔtʋg la wʋsa ni, onɛ da zi'en NDP  mp,  Aninakwah Joshua Kwabena mɛn da mɔr vɔɔtʋg 278 ka mɛn mɔr 0.92% yi vɔɔtʋg la wʋsa ni, ka onɛ mɛn da pʋ mɔr saam ka zi'eni o kɔn', Baa Abora mɛn da mɔr vɔɔtnam 1,626 ka mɔr 5.37% yi vɔɔtnam la wʋsa ni ka sɔ' mɛn da lɛm zi'en ka pʋ mɔr saama, Augustus Ennin Attafuah mɛn mɔr vɔɔtnam 1,993 ka mɔr 6.59% yi vɔɔtʋg la ni wʋsa.

## 2016 vɔɔtʋg
2016 Ghana vɔɔtʋg la nii, o da lɛm di mp bɛ Akim Oda Constituency nɛ vɔɔtnam 21,131 ka mɔr 73.4% yi vɔɔtnam la wʋsa ni ka onɛ mɛn da zi'en NDC mp la, Kwabena Nkansah Asare mɔr vɔɔtnam 6,892 kɛt ka o mɔr 23.9% yi vɔɔtʋg la wʋsa ni, ka PPP mp la mɛn, Baa Abora mɔr vɔɔtnam 599 kɛt ka o mɔr 2.1% yi vɔɔtnam la wʋsa ni ka CPP mp la, George Owusu Agyemang mɔr vɔɔtnam 161 kɛt ka o mɔr  0.6% yi vɔɔtnam la wʋsa ni.

## Kɔmitiinam
Quaitoo da anɛ Chairman tis Parliamentary Select Committee bɛ Sakur pʋʋgʋn.

Onɛ da sig ka bas Deputy Minister na'am la yɛla.

August 2017 nii, Quaitoo pian'a pian'adi kati wa'e buudi nidib nɛ ba malima bɛ Northern region of Ghana ni. O pian'ad la ni o yɛl ye "M ba' biis [northern Ghana], di ka' na'ana nɛ fʋn na bɛ nɛ ba. Mam bɛ anina nwɛnne yʋma 27, mam pian'adi Dagbani wʋʋ Dagomba nɛ dinɛ bɛ. Ba anɛ nidib bani yɛla tɔi. Sɔ' kʋ nya'aŋi baki ba. Sɔ' ya'a yɛl ye bʋnvʋya sa'ami o la'ad, on sɔba kemna bigisi li. Ti pʋ mɔr bʋnkani bigis ye li anɛ asidaa. Di anɛ suor kani ka ba ye ba nɔki paam ligidi yi gɔmma la ni; dinɛ an ba tʋʋma saŋa wʋsa." O pian'ad la nya'aŋa, nidib bani da wʋm bɛdigʋ da yɛl ye ba yisim o ka pian'akani ka o pian'a la anɛ barigaŋ pian'ad. Banɛ dɔlis nidib la pian'ad kani an ye ba yis la, August 29, 2017 ni o bas kpɛŋ la an Deputy Minister of Agriculture. Ka onɛ di'e kɛŋ tuon anɛ Kennedy Osei Nyarko.

## O mɛŋ yɛla
Quaitoo di pʋ'a ka mɔr biis anu. O anɛ Christian ka ken  Baptist karimdɔɔgin. O pian'adi English, Twi, Dagbani, Hausa nɛ Ga.

## Gbanvɛɛnsa